open-index/open-wikipedia-markdown huggingface dataset:
Olav Thorsen

**Olav Thorsen** (født 1949 i Stavanger) er en norsk allmennlege, spesialist i allmennmedisin.

Han var elev ved Kongsgård skole i Stavanger i ett år før han dro til Frankrike. Thorsen tok Examen artium ved Lycée Corneille i Rouen i 1970 og studerte medisin i Bergen fra 1970 til 1976. Han arbeidet i to år som lege i Hammerfest.  Siden 1980 har han vært fastlege i Stavanger, i tillegg deltidsstillinger som overlege i Stavanger kommune, koordinator for PKO (praksiskonsulentordningen) på Stavanger universitetssjukehus og fylkesveileder for turnuslegene i Rogaland ved Fylkeslegens kontor. Han har også undervist på Universitetet i Stavanger som førsteamanuensis. Han ble pensjonist høsten 2020.  
     
Thorsen har vært leder i Nord Jæren Sportsdanseklubb og Vest Norsk Dansekrets. Han har også vært leder i Norsk selskap for allmennmedisin og Turnusrådet i Legeforeningen. Olav Thorsen har publisert flere artikler om pasienttilfredshet og vært medforfatter i bøker om helseopplysning, Norsk lærebok i allmennmedisin og Norsk elektronisk legehåndbok (NEL).

I 2013 fikk han Løvetannprisen som utdeles til en norsk allmennlege av Norsk forening for allmennmedisin en gang årlig.

I 2017 tok han doktorgraden (ph.d.) med tittelen *General practitioners’ referrals to specialist health services. Exploring elements and factors in the referral process having an impact om patients’ access to specialty care*.

I 2022 var han leder for Nordisk kongress i allmennmedisin i Stavanger. 

Han var gift med psykiater Gerd-Ragna Bloch Thorsen fra 1971 til 2006. Etter at Gerd-Ragna Bloch døde i 2006 giftet han seg i 2011 med lege Liv Løland. 

## Bibliografi
* *Forfriskningsboka - helseopplysning i allmennpraksis (TANO 1990)*
* *Risiko og motivasjon (TANO 1994)*
* *Vær så god neste!* (Hertervig forlag 2005)
* *Veileder for turnus i kommunehelsetjenesten* (Legeforeningen 2003)

## Referanser


## Eksterne lenker
* Olav Thorsen hos UiB
* Tidskrift for Den norske legeforening: «Vil trygge læretiden for nybakte leger»
* Bør allmennpraktikeren ha ansvaret for det forebyggende helsearbeid for barn?
* Vestnorsk dansekrets
Vitenskapsåret 1924

## Hendelser
* 31. januar – Asteroiden 1056 Azalea oppdages.
* 5. februar – Tidssignaler hver time fra Royal Greenwich Observatory begynner å sendes over radio.
* 30. desember – Edwin Hubble slår fast att det finnes andre galakser.

## Prisvinnere
*Bôcherprisen: Eric Temple Bell og Solomon Lefschetz
*Bruce-medaljen: Arthur Stanley Eddington 
*Clarkemedaljen: Joseph Maiden
*Copleymedaljen: Edward Albert Sharpey-Schafer
*Darwinmedaljen: Thomas Hunt Morgan
*Faradaymedaljen: Sebastian Ziani de Ferranti
*Hans Egede-medaljen: Knud Rasmussen
*Ingenjörsvetenskapsakademien deler ut Den store gullmedaljen til Johannes Ruths
*James Craig Watson-medaljen: C.V.L. Charlier
*Nobelpriser:
**Fysikk: Manne Siegbahn
**Kjemi: Ingen pris ble utdelt
**Fysiologi/medisin: Willem Einthoven
*Wollastonmedaljen: Arthur Smith Woodward

## Fødsler
*23. mars – Bjørn G. Andersen, norsk geolog (død 2012)
*3. juni – Torsten Wiesel, svensk-amerikansk vitenskapsmann, nobelprisvinner 1981
*7. juni – Donald W. Davies, britisk informatiker (død 2000)
*21. juni – Pontus Hultén, svensk kurator og museumsdirektør (død 2006)
*1. august – Georges Charpak, polsk-fransk fysiker, nobelprisvinner.
*19. august – Karl Egil Aubert, norsk matematiker, ekspert på abstrakt algebra, da spesielt idealteori (død 1990)
*19. august – Willard Boyle, canadisk fysiker
*20. november – Benoît Mandelbrot, matematiker, grunnleggeren av den fraktale geometrien.
*3. desember – John Backus, amerikansk informatiker (død 2007)

## Dødsfall
*11. mars – Helge von Koch, svensk matematiker (født 1870)
*4. april – Arnold Pick, tsjekkoslovakisk nevrolog og psykiater (født 1851) 
*10. november – Archibald Geikie, skotsk geolog (født 1835)
*8. desember – Carl Anton Larsen, norsk hvalfanger, sydhavsfarer og oppdager (født 1860)
Kristin Joachimsen

**Kristin Joachimsen** (født 1969) er en norsk teolog, bibelforsker og professor ved MF vitenskapelig høyskole fra 1. mai 2015.

Hun er utdannet cand.theol. ved Universitetet i Oslo i 1996 og ble dr.theol. samme sted i 2007. Hun har vært førsteamanuensis ved Universitetet i Tromsø - Norges arktiske universitet - siden 2002, og var instituttleder på Institutt for religionsvitenskap fra 2004 til 2009. Hun har deltatt i Det norske bibelselskaps revisjon av Det gamle testamente fra 2006. Ved Universitetet i Tromsø underviste  Joachimsen i religionsvitenskapelig teori og metode, Bibelen, bibelhebraisk og jødedom. Ved Menighetsfakultetet har hun primært ansvar for å undervise og forske på Det gamle testamente - Den hebraiske Bibelen.

I 2009 var hun i omtalt i media i forbindelse med at Israel nekter henne å være sammen med kjæresten Mordechai Vanunu. 19. mai 2015 giftet de seg i den tyske menigheten i Redeemer Church i Jerusalem.

## Referanser


## Litteratur
Hochwanner

**Hochwanner** (tidligere *Kothbachspitze*) er med 2&nbsp;744 moh det nest høyeste fjellet i Tyskland etter Zugspitze (2&nbsp;962 moh) – så sant man betrakter det høyere *Schneefernerkopf* som en bitopp til Zugspitze. Hochwanner ligger i fjellkjeden Wettersteingebirge i Alpene på grensen mellom Bayern i Tyskland og Tirol i Østerrike. 

Hochwanner er den høyeste toppen i Wettersteins hovedkam. Fra Hochwanner-massivet er det en flott rundskue til Reintal, østerrikske Leutaschtal, Gaistal, Zugspitze, Mieminger Kette, Jubiläumsgrat, Karwendelfjellene og langt inn i Sentral-Alpene. Til tross for sin store høyde og spektakulære, over 1400&nbsp;m høye nordvegg – en av de høyeste fjellveggene i De nordlige kalkalper – er Hochwanner relativt ukjent. En grunn kan være at det ligger utilgjengelig til skjult bak Alpspitze og Höllentalspitze. Mange tror derfor at det langt mer kjente, men lavere, Watzmann, er det nest høyeste fjellet i Tyskland.

Den letteste atkomsten er fra syd, fra Rotmoosalm (3 timer) eller fra Gatterl. Delvis veiløst eller på utydelige stier bærer det deretter over bratte graskledte partier, senere over et kort klatreparti (vanskelighetsgrad 1) og til slutt på overveiende bratte, slitsomme steinrøyser. Ruta er nokså sparsomt markert med små varder.

Nordveggen byr på en lang og svimlende klatretur.   

## Eksterne lenker
* 
*  Hochwanner
Laksøybygda

**Laksøybygda** er et grendesamfunn sør i Orkland kommune i Trøndelag.

Grenda ligger ikke langt fra grensen mot Rindal kommune i vest. Ringavatnet ligger like nordøst for Laksøybygda.

Grunnkretsen «16360201 Laksøybygda», som definert av Statistisk sentralbyrå, hadde 60 innbyggere i 2009.

## Referanser
Dragsetmoen

**Dragsetmoen** (eller **Drogsetmoen**) er en grend i Orkland kommune i Trøndelag.

Stedet ligger langs elva Orkla, omtrent halvveis mellom Storås og Bjørnli. Fylkesvei 65 går igjennom grenda.

Grunnkretsen «16360202 Drogsetmoen», som definert av Statistisk sentralbyrå, hadde 179 innbyggere i 2009.

## Referanser
Likvidasjon (økonomi)

:*For andre betydninger, se [[likvidasjon]].*

**Likvidasjon** er i jus og økonomi en prosess der et selskap (eller en del av et selskap) blir lagt ned, og aktivaene og eiendommen blir solgt, hvorpå virksomhetens aktiva blir gjort likvide. Etter innfrielse av selskapets gjeld, utbetales et eventuelt overskudd til selskapets eier(e). Ved likvidasjonen opphører virksomhetens eksistens. Likvidasjon kan være enten tvungen eller frivillig.
NM i fotball for kvinner 1995

**[[NM i fotball for kvinner|Norgesmesterskapet i fotball for kvinner]] 1995** er en norsk fotballturnering.
Det var det 18. offisielle norgesmesterskap. Sandviken slo Trondheims/Ørn i finalen som ble spilt lørdag 28. oktober på Ullevaal Stadion i Oslo. 
Sandviken kom til finalen ved å slå Follese, Bjørnar, Klepp og Donn.
Trondheims/Ørn kom til finalen ved å slå Byåsen, Molde, Grand Bodø og Asker.

## Småfakta
* Det var to tilfelle av lag fra Eliteserien som ble slått ut av lag fra lavere divisjoner; Setskog/Høland ble slått ut av Bøler. Kolbotn ble slått ut av Verdal. Begge lag ble slått ut i tredje runde.
* Den største seieren i Norgesmesterskapet det året var Trondheims-Ørns 14-0 over Byåsen.

## Turneringen
### Første runde

### Andre runde
De fleste kampene ble spilt tirsdag 9. mai:

1= Tirsdag 23. mai
2= Torsdag 25. mai
3= Ukjent dato
--------------------------------------------------------------------------------
### Tredje runde
De fleste kampene ble spilt onsdag den 28. juni

4= Tirsdag 27. juni
5= Torsdag 29. juni
6= 12. juli


### Kvartfinaler

--------------------------------------------------------------------------------
### Semifinaler

--------------------------------------------------------------------------------

## Finale
}Gro Espeseth 
|
| Ann Kristin Aarønes Monica Enlid Trude Haugland Gøril Kringen 
| align=center valign=top width=30% | *Trondheims-Ørns lag (4-4-2)*:
Guri Anne Hansen

Stine Bøhle (87. Cecilie Gotaas), Gøril Kringen, Merete Myklebust, Berit Waage

Brit Sandaune (79. Inger Lise Krok), Trude Haugland (81. Anita Waage), Monica Enlid, Unni Lehn

Ann Kristin Aarønes, Randi Leinan.
|- style=font-size:85%
| 
| colspan=3 align=center | Ullevaal Stadion, OsloTilskuere: 6211 Ann Wenche Johansen, Ellingsrud 
|}

## Noter


## Kilder
* «Gro – verd sin vekt i gull», referat fra Aftenposten 29. oktober 1995, side 20
* Stein Langørgens hjemmeside
Watzmann

**Watzmann** er det sentrale fjellmassivet i Berchtesgadener Alpen. Det ligger sydøst i Oberbayern, i Nationalpark Berchtesgaden i kommunene Ramsau bei Berchtesgaden og Schönau am Königssee. Det høyeste punktet er *Watzmann-Mittelspitze*, som med sine 2&nbsp;713&nbsp;moh er det høyeste punktet i Landkreis Berchtesgadener Land.

Ramsau og Schönau ligger i dalbunnen over 2.000 høydemeter under toppene, i Alpene er det en uvanlig stor høydeforskjell for et såvidt lavt fjell.  Østveggen regnes som den høyeste veggen i Øst-Alpene.

På det kjente bildet fra Berchtesgaden ser man *Große Watzmann* til høyre, *Kleine Watzmann* (med hovedtoppen *Watzmannfrau*, 2.307 moh) til venstre og på egga mellom dem de fem mindre *Watzmannkinder*.
 
Rangeringen av de tyske fjellene er blitt mye diskutert, men det er allmenn enighet om at Watzmann skal regnes som det tredje høyeste fjellet i Tyskland etter Zugspitze, 2&nbsp;962 moh og Hochwanner, 2&nbsp;746 m.

*Mittelspitze* (2713 moh, Watzmanns hovedtopp) er forbundet med *Südspitze* (2712 moh) – tidligere også kalt *Schönfeldspitze* – og *Hocheck* (2651 moh) over egga *Watzmanngrat*. I tillegg til disse tre dominerende toppene på *Große Watzmann* finner man framfor alt *Kleine Watzmann* («Watzmannfrau», 2307 moh) og *Watzmannkinder*.

Tilgangen skjer stort sett fra nord med utgangspunkt i Wimbachbrücke i Ramsau eller fra parkeringsplassen Hammerstiel i Hinterschönau over Watzmannhaus (1928 moh).

## Referanser


## Eksterne lenker
* 
* Watzmann på Peakware
* Watzmann på SummitPost
Kordfløyel

**Kordfløyel** eller **korderoy** er fløyel, altså vevd tekstil med loaktig overflate, som har langsgående, snorliknende striper. Stripene oppstår ved at stoffet ribbeveves med ekstra veftstråder (poltråder) som siden kuttes opp. Kordfløyel brukes til klær og møbeltrekk.

## Se også
* Fløyel

## Eksterne lenker
*
Lassen Volcanic nasjonalpark

**Lassen Volcanic nasjonalpark** er en nasjonalpark i delstaten California, USA. Parken ble etablert 9. august 1916, og er på 429 km². De viktigste naturattraksjonene i nasjonalparken er det vulkanske fjellet Lassen Peak og landskapet rundt det.

Den vulkanske aktiviteten i området skyldes at Gordaplaten presses under den nordamerikanske kontinentalplaten (se også San Andreas-forkastningen). Området er ett av de få områdene i verden hvor fire ulike typer vulkaner finnes: pluggdom, skjoldvulkan, kjeglevulkan og stratovulkan.

Europeerne som kom til området på 1800-tallet brukte fjellet som et landemerke. En av de første innvandrerne var en dansk smed ved navn Peter Lassen som bosatte seg i Nord-California på 1830-tallet. Lassen Peak er oppkalt etter ham. 

Området der nasjonalparken ligger i dag ble først gitt navnet Lassen Peak Forest Preserve. Lassen Peak ble erklært som et National Monument i mai 1907 av daværende president Theodore Roosevelt. 104 594 hektar av parken regnes som villmark. National Park Service forvalter villmarken i tråd med Wilderness Act fra 1964.

Mellom mai 1914 og frem til 1921 skjedde det en rekke både små og store utbrudd fra vulkanen i nasjonalparken. Disse hendelsene skapte et nytt krater og pøste ut lava og en del aske. På grunn av advarsler på forhånd om at vulkanen ville få utbrudd ble ingen drept, men flere hus i området ble ødelagt. Det var på grunn av alle utbruddene at området ble erklært som nasjonalpark i 1916.

## Eksterne lenker
*
Grave

**Grave** kan være:
*Grave (Noord-Brabant) - by og kommune i Nederland
*Grave (masseenhet)
*Grave (band)
*Tempo-markering i musikk
Largo

**Largo** har flere betydninger

* Largo (musikk), tempobetegnelse i musikk
* Largo (bok), Agnar Mykles siste bok fra 1967
* Largo (skuespill), Václav Havel, 1984
* Largo (Florida), by i Florida i USA
Tiarmede blekkspruter

* Myopsida
* Oegopsida
* Sepiida
* Spirulida

**Tiarmede blekkspruter** (Decapodiformes) er en overorden av blekkspruter (Cephalopoda) i underklassen Coleoidea og består av fire ordener. Artene kjennetegnes av at de har to lange fangarmer ved siden av de åtte vanlige blekksprutarmene. Denne gruppen omfatter både akkarer og kjempeblekkspruter.

## Eksterne lenker
*
Storå

**Storå** kan vise til:

*Storå (Bjerkreim) – ei elv i Bjerkreim kommune i Rogaland
*Storå (Sirdal) – ei elv i Sirdal kommune i Vest-Agder
*Storå (Tysfjord) – ei bygd i Tysfjord kommune i Nordland
*Storå (Danmark) – ei elv i Vestjylland i Danmark
*Storå (Västmanland) – et tettsted i Lindesberg kommune i Sverige
*Storå (Finland) – en kommune i Södra Österbotten i Finland

## Se også
*Storåa
Varatun Gård

**Varatun Gård** er et kultursenter og aktivitetssenter for både barn og unge, voksne og eldre i Sandnes. Gården har tidligere vært fattiggård, feltsykehus, lokaler for ungdomsklubb, generasjonsverksted og barnehage.

## Historie
Gården, som var cirka 500 mål, ble kjøpt av Sandnes kommune i 1899 fra Eiven J. Lura for 8&nbsp;000 kroner. Grunnen til oppkjøpet var at det i 1868 var et felles  kommunestyremøte mellom kommunene Sandnes, Høyland, Time og Klepp der man ble enige  å opprette en fattiggård. Men det ble ikke gjort noe før gården til Lura ble kjøpt opp. Navnet Varatun ble konstruert for å unngå begrepet fattiggård. Den  17. oktober 1893 flyttet de første åtte personene inn. Belegget lå på 25–35 personer; svært mange av dem som bodde på Varatun var barn.

Tiltaket med Varatun Gård som en arbeidsgård ble sett på som en sosial nyvinning i en tid der mennesker som var fattige og uten arbeid måtte gå på legd på gårdene og ellers ble tatt hånd om av kommunens fattigstyre og den frivillige fattigpleie. 

Under den andre verdenskrig ble en del av gårdshuset okkupert og brukt som feltsykehus av tyske styrker. Arbeidsgården var i virksomhet frem til 1969, da den ble nedlagt.

Gården ble i  1970 overtatt seksjonen for kultur- og fritid. Deretter ble  den første ungdomsklubben i Sandnes ble etablert i våningshuset. Ungdomsklubben holdt til her frem til 1994, da Lura bydelshus sto ferdig i 1994 og da ble alt ungdomsarbeid flyttet over dit. Varatun utviklet seg til å bli et allaktivitetshus med bydelshusfunksjoner for Trones og Smeaheia. I låvebygningen ble det i 1984 etter midler fra byoriginal Lars H. Lende fra Stavanger etablert et «lendeverksted», et generasjonsverksted for unge og eldre, der ideen var at pensjonister og ungdom skulle arbeide og lære av hverandre. På låven ble det etablert snekkerverksted, dreieverksted og verksted for treskjærervirksomhet. Lendeverkstedet ble Sandnes kommunes første arbeidstreningsprosjekt på 1980-tallet for ungdom med adferdsvansker. Dette prosjektet ble nedlagt i 1998, men lendeverkstedet arbeider fremdeles etter generasjonstanken.

På begynnelsen av 1990-tallet gjennomgikk hovedhuset en større rehabilitering, som i hovedsak ble finansiert av staten. Gården har siden vært et kultur- og aktivitetssenter for både barn og unge, voksne og eldre. Det ble drevet barnehage på gården fra 2008 til 2009.

## Kilder
*www.sandnes.kommune.no Varatun Gård
Rungstedlund

**Rungstedlund** er et landsted med tilhørende parkområde ved Strandvejen i Rungsted, Hørsholm kommune nord for København i Danmark. Stedet huser også Karen Blixen Museum. 

## Landstedets historie
Den eldste delen av Rungstedlund stammer fra ca. 1680 da stedet tidligere har vært vertshus med tilhørende landbruk. På vertshuset har flere berømte personer oppholdt seg, bl.a. Ludvig Holberg og Johannes Ewald. Ewald var nedbrutt av gikt og alkohol og var i pleie på vertshuset i perioden 1773–1776. Han skrev mange av sine dikt mens han var på Rungstedlund, blant annet *Rungsteds Lyksaligheder – En Ode*. Oppholdet ga han også inspirasjon til syngespillet *Fiskerne* fra 1779 med den danske kongesangen *[[Kong Christian stod ved højen mast]]*.

Vertshuset ble lagt ned i 1803 og etter det ble gården utelukkende drevet som landbruk. Senere ble landbruket slått sammen med de nærliggende eiendommene Rungstedgaard og Folehavegaard. I 1879 ble de fire eiendommene kjøpt av Wilhelm Dinesen, Karen Blixens far.

Det Danske Akademi, som ble stiftet i 1960, har siden forfatterens død i 1962 hatt fast tilhørighet på Rungstedlund.  

Rungstedlund forvaltes av Rungstedlundfonden, stiftet av Karen Blixen og hennes søsken i 1958 med det formål å oppretholde et fuglereservat i den parken som hører til eiendommen. Parken er på 16,6 hektar.

Rungstedlund ble fredet i 1964.

## Karen Blixen Museum
Rungstedlund er innredet som museum og minnestuer for Karen Blixen som vokste opp og bodde her de siste årene av sitt liv. Museet ble innviet den 14. mai 1991. Museet inneholder mange bøker fra Karen Blixens bibliotek og noen av hennes portrettmalerier fra Afrika. 

Karen Blixen ligger begravet i parken ved foten av Ewalds Høj, som er oppkalt etter forfatteren Johannes Ewald.

## Eiere av Rungstedlund
* (1520–1613) Krongods
* (1613–1879) Diverse eiere
* (1879–1895) Wilhelm Dinesen
* (1895–1939) Ingeborg Westenholz, gift Dinesen 
* (1939–1958) Karen Christentze Dinesen, gift von Blixen-Finecke
* (1958–) Rungstedlundfonden

## Se også
*Karen Blixen Museum (Kenya)

## Referanser

## Eksterne lenker
*
Rød klippekrabbe

**Rød klippekrabbe** eller **Sally Lightfoot-krabbe** er en krabbeart som finnes langs kysten av vestkysten Sør-Amerika og på Galápagos. På ungdyr er skallet mørkebrunt og går i ett med lavaen, men som voksne er ryggskjoldet og beina røde med hvite eller gule tegninger og er en av de mest karakteristiske artene på Galápagos.

## Bygning og levevis

Klippekrabber er små, raske krabber som lever på klipper i langs kysten. De lever i all hovedsak av alger som de beiter på klippene, men vil også spise åtsler.

Voksne røde klippekrabber blir omkring 8 cm over ryggskjoldet.

Rød klippekrabbe er svært rask til bens (derav den engelske navnet *Lightfoot* (lett på foten). Den kan springe like raskt i alle retninger. I normal sitteposisjon står øynene rett opp på stilk og gir den godt utsyn. Selv om den kan forekomme i store mengder langs kystklippene, er den bortimot umulig å fange med hendene.

## Eksterne lenker
*
Horntrio (Brahms)

**Horntrio i [[Ess-dur]]**, op. 40 av Johannes Brahms er et kammermusikkverk i fire satser, for naturhorn, fiolin og piano. Brahms skreiv denne musikken i 1865 til minne om mora si, Christiane, som døde tidligere samme år. Verket blei urframført i Zürich den 28. november 1865, og blei utgitt ett år seinere i november 1866. Horntrioen var det siste kammermusikkstykket Brahms laga på åtte år.

Brahms valgte i dette verket å skrive for naturhorn i stedet for ventilhorn til tross for at ventilhornet på denne tida var blitt mer vanlig. Dette kan ha med å gjøre at naturhornet gir en annen klang som assosierer mer til natur og jakt. Brahms sa selv at åpningstemaet fra første sats kom til han mens han gikk på tur i skogen. Dessuten lærte Brahms å spille naturhorn (i tillegg til piano og fiolin) da han var liten, noe som kan være en annen grunn til at han valgte å skrive for disse tre instrumentene like etter at mora døde.

Horntrioens fire satser har følgende betegnelser:
*I. Andante
*II. Scherzo (Allegro)
*III. Adagio mesto
*IV. Allegro con brio

## Referanser


## Eksterne lenker
*
Alexandra Park

**Alexandra Park** er en stor park i London Borough of Haringey i Stor-London. Den dekker et areal på hele 79,3 hektar. Parken ligger på en ås rett ved siden av Muswell Hill og Wood Green. Alexandra Palace ligger i parken. Fra 1936 til 1981 overførte BBC TV-sendinger fra en høy mast på et av tårna i bygget. I 1980 brant store deler av palasset ned, men det har senere blitt restaurert og er nå et konferanse- og utstillingssenter.

## Eksterne lenker
* 
*   Friends of Alexandra Park - nettside som promoterer Alexandra Park
*  Alexandra Palace' offisielle nettside
Aletschhorn

**Aletschhorn** er et 4192 meter høyt fjell i Bern-Alpene i Sveits. Fjellet hører med i Jungfrau-Aletsch-Bietschhorn-området som UNESCO har tatt med på sin verdensarvliste. Aletschbreen ligger ved foten av fjellet.

## Geografi
Aletschhorn er den nest høyeste fjelltoppen i Bern-Alpene, kun Finsteraarhorn er høyere. På nordsiden av fjellet ligger Aletschfirn, en del av Aletschgletscher. I sørvest ligger Ober Aletschgletscher, mens Mittel Aletschgletscher ligger i sør. Begge disse breene er nedbørsfelt til elva Massa, som har sine utspring i Aletschgletcher og ender opp i elva Rhône. Aletschhorn, som ligger midt inne i breområdet, er mindre kjent enn fjelltoppene Jungfrau og Eiger. Disse ligger omtrent ti kilometer lenger nord.

## Klatrehistorie
Aletschhorn ble besteget for første gang i 1859 av Francis Fox Tuckett, Johann J. Bennen, V. Tairraz og Peter Bohren. Den 18. juni startet de bestigningen fra Mittel Aletschgletscher, på sørsiden av fjellet. Slik mange andre klatrere gjorde på den tiden, tok Tuckett med seg et barometer og gjorde vitenskapelige observasjoner. Han registrerte ekstremt kalde temperaturer og svært sterk vind. Vinden var så kraftig at den truet med å slå klatrerne over ende.

Etter at de hadde nådd toppen, skilte Tuckett og Bennen lag, og Tuckett startet på nedstigningen på nordveggen sammen med Bohren og Tairraz. Han ønsket å gå rett ned i dalen Lötschentall. Like etter at de startet på nedstigningen, gikk et snøskred rett under føttene på klatrerne. De vendte derfor tilbake og foretok nedstigningen på Mittel Aletschgletscher.

## Eksterne lenker
*
Alexander Gerschenkron

**Alexander Gerschenkron** (russisk: Александр Гершенкрон – *Aleksandr Gersjenkron*; født 1904 i Odessa i Det russiske keiserriket, død 1978) var en russisk økonomihistoriker som tok utdanning i Østerrike, og som jobbet på Harvard i USA. Gerschenkron er kjent for å ha funnet Gerschenkron-effekten, og Alexander Gerschenkron Prize in Economic History er oppkalt etter han.

## Viktige verk
* *Bread and Democracy in Germany* (1943)
* *Economic Relations with the USSR* (1945)
* *The Soviet Indices of Industrial Production* (1947)
* *A Dollar Index of Soviet Machinery Ouptut, 1927-8 to 1937* (1951)
* *Social Attitudes, Entrepreneurship and Economic Development* (1953)
* *Economic Backwardness in Historical Perspective* (1962)
* *Continuity in History and Other Essays* (1968)
* *Europe in the Russian Mirror* (1970)
* *An Economic Spurt that Failed* (1977)

## Referanser


## Kilder
* cepa.newschool.edu – liten biografi
Alexandre Guilmant

**Félix-Alexandre Guilmant** (født 12. mars 1837 i Boulogne-sur-Mer, død 29. mars 1911 i Meudon) var en fransk organist og komponist.

Sammen med Charles-Marie Widor grunnla han den fransk-romantiske orgelskole, etter at de hadde lært hos den belgiske organisten Jaak-Nicolaas Lemmens på stipend fra orgelbyggeren Aristide Cavaillé-Coll.

## Biografi
Alexandre Guilmant ble født i Boulogne-sur-Mer. Han studerte under sin far, og deretter hos den belgiske mesteren Jacques-Nicolas Lemmens, hvorpå han ble organist og lærer i sin fødeby.

I 1871 ble han utnevnt til å spille orgel på fast basis ved Église de la Sainte-Trinité i Paris, en posisjon han innehadde i hele 30 år. Fra da av fulgte Guilmant en karrierevei som en virtuos. Han holdt konserter i De forente stater (den første større franske organist som turnerte i USA) og i Canada, så vel som i Europa hvor han spesielt ofte besøkte England. Hans amerikanske prestasjoner inkluderte i 1904 en serie av ikke mindre enn 40 konserter på det største orgel i verden, St. Louis Exposition Organ, nå bevart som kjernen av Philadelphias Wanamaker Organ.

## Opusliste

## Referanser


## Eksterne lenker
* 
*
John Maybury

**John Maybury** (født 1958) er en engelsk filmskaper som har vunnet en rekke priser. I 2005 havnet han på en liste over de 100 mest innflytelsesrike homoseksuelle mennesker i Storbritannia.

Han gikk på Central Saint Martins College of Art and Design.

Gjennom 1980-årene produserte han en rekke kortfilmer og musikkvideoer, blant annet videoen til låten Nothing Compares 2 U av Sinéad O'Connor. I 1998 laget han sin første helfilm *[[Love Is the Devil: Study for a Portrait of Francis Bacon]]*, en biografisk film om Francis Bacon med Derek Jacobi og Daniel Craig i hovedrollene.

I 2005 var han regissør for filmen *[[The Jacket]]* med Adrien Brody og Keira Knightley. Han var også regissør på den siste episoden av tv-serien *[[Rome (TV-serie)|Rome]]*.

## Referanser


## Eksterne lenker
*
Vuggesang (Brahms)

**«Brahms' vuggesang»** er det vanligste navnet på en av våre mest berømte vuggesanger, som synges i utallige varianter med ulike tekster, men med tilnærmet lik melodi. Originalen er laget av Johannes Brahms og heter *Wiegenlied: Guten Abend, gute Nacht*, Op. 49, No. 4 (utgitt i 1868). Første vers stammer fra en samling tyske folkedikt som kalles *Des Knaben Wunderhorn*, andre er vers er diktet av Georg Scherer.

## Tekst
Brahms' originale versjon hadde tysk tekst: 
:*Guten Abend, gute Nacht, mit Rosen bedacht,*
:*Mit Näglein besteckt, schlüpf unter die Deck!*'
:*Morgen früh, wenn Gott will, wirst du wieder geweckt*
:*Morgen früh, wenn Gott will, wirst du wieder geweckt*

:*Guten Abend, gute Nacht, von Englein bewacht*
:*Die zeigen im Traum, dir Christkindleins Baum*
:*Schlaf nun selig und süß, schau im Traum's Paradies*
:*Schlaf nun selig und süß, schau im Traum's Paradies* 

Følgende norske gjendiktning er laget av Carl Dysthe:
:*Nå i ro slumre inn,*
:*lille hjertevenn' min.*
:*Når du legger deg ned,*
:*vil til drømmenes sted*
:*dine tanker fly hen*
:*til du vekkes igjen,*
:*dine tanker fly hen,*
:*til du vekkes igjen.*

:*Visst en engel du ser,*
:*når i drømme du ler,*
:*som i lysende prakt*
:*ved din seng står på vakt,*
:*og med kyss på din munn*
:*vugger ømt deg i blund.*
:*og med kyss på din munn*
:*vugger ømt deg i blund.*

## Innspillinger (i utvalg)
*Glenn Miller and His Orchestra (med refr. Ray Eberle and Chorus). Arr.: Chapman. Innspilt i New York City 20. mai 1941. Utgitt på 78-platene Bluebird B&nbsp;11203, HMV BD&nbsp;5733 og HMV A.L.2855 (i Norge) 
*Kjell Bækkelund, klaver. Innspilt på platen HMV 7EGK&nbsp;1087.
*Oslo Sporveiskor. Dir: Sverre Lind. Som «Vuggevise». Tekst: C.D. Innspilt i juni 1956. Utgitt på 78-platen Harmoni 293.

## Referanser


## Eksterne lenker
* Noter til Brahms' Lullaby (Wiegenlied)
* Wiegenlied gratis lett piano papir musikk
Vitenskapsåret 1925

## Hendelser
### [[Oseanografi]]
*Den tyske Meteorekspedisjonen under ledelse av Alfred Merz innledes. 

### [[Meteorologi]]
*14. oktober – Hard snøstorm forårsakar svære forstyrrelser i telefon-, telegraf- og jernbanetrafikken, særlig i nordre Uppland og Norrland.
*21. desember – Orkanaktig snøstorm i sørlige og midtre Sverige forårsaker sjøolykker og skaper store hindringer for trafikken.

## Prisvinnere
*Bigsbymedaljen: Cyril Workman Knight
*Bruce-medaljen : Henry Norris Russell
*Clarkemedaljen, biologi: Charles Hedley
*Copleymedaljen: Albert Einstein
*Davymedaljen: James Irvine
*Faradaymedaljen: J. J. Thomson
*Hans Egede-medaljen: Roald Amundsen
*Hughesmedaljen: Frank Edward Smith
*Lyellmedaljen: John Frederick Norman Green
*Murchisonmedaljen: Herbert Henry Thomas
*Nobelpriser:
**Fysikk: James Franck og Gustav Hertz
**Kjemi: Richard Zsigmondy
**Fysiologi/medisin: *Ingen pris ble utdelt*
*Perkinmedaljen: Hugh K. Moore
*Polhemsprisen: Baltzar von Platen og Carl Munters
*Royal Astronomical Societys gullmedalje: Frank Watson Dyson
*Royal Medal: 1. William Henry Perkin, Jr., 2. Albert Charles Seward  
*Sylvestermedaljen: Alfred North Whitehead
*Willard Gibbs-prisen: Moses Gomberg
*Wollastonmedaljen: George William Lamplugh

## Fødsler

## Dødsfall

## Bildegalleri

Arthur_Gardiner_Butler.jpg|Arthur Gardiner Butler(1844–1925)
Johann_Palisa.jpg|Johann Palisa(1848–1925)
Young_frege.jpg|Gottlob Frege(1848–1925)
Felix_Christian_Klein.jpg|Felix Klein(1849–1925)
Oheaviside.jpg|Oliver Heaviside(1850–1925)
Aleksandr_Fridman_cropped.png|Aleksandr Fridmann(1888–1925)
Gerald_Durrell,_Askania_Nova.jpg|Gerald Durrell(1925–1995)
John_Anthony_Pople.png|John Pople(1925–2004)
Yuval_neeman_(cropped).jpg|Yuval Ne’eman(1925–2006)
Tom_Gehrels.jpg|Tom Gehrels(1925–2011)
Paul_Wild_Universität_Bern_2006.jpg|Paul Wild(1925–2014)
Oliver_Smithies_HD2009_AIC_Gold_Medal_portrait_(cropped).JPG|Oliver Smithies(1925–2017)


## Referanser


## Eksterne lenker
*
Cavalleria rusticana

***Cavalleria rusticana*** («landsens ridderskap») er en italiensk opera med musikk av Pietro Mascagni og librettoen av Giovanni Targioni-Tozzetti og Guido Menasci, basert på en novelle og et skuespill med samme navn av Giovanni Verga. Novellen ble i 1880 utgitt i boken *[[Livet på markene]]*.

I juli 1888 hadde den milanesiske musikkforleggeren Edoardo Sonzogno utlyst en konkurranse blant de unge italienske komponistene som ikke hadde fått oppført opera, om å skrive en en-akter, og Sonzogno ville bekoste oppsetningen av de tre beste ved Teatro Costanzi i Roma. Mascagni fikk høre om denne konkurransen bare to måneder før innleveringsfristen, og fikk sin venn Giovanni Targioni-Tozzetti, en forfatter og professor i litteratur ved den kongelige italienske sjøkrigsskolen i Livorno, til å skrive en libretto. 

Targioni-Tozzetti valgte da å dramatisere den populære novellen og skuespillet *Cavalleria rusticana* av Giovanni Verga, et sjalusidrama som foregår andre påskedag i en siciliansk landsby på 1800-tallet. Targioni-Tozzetti fikk hjelp av sin kollega Guido Menasci i utarbeidelsen av librettoen, og de sendte denne i fragmenter til Mascagni etter hvert som de arbeidet. Samme dag som innleveringsfristen gikk ut, ble operaen innlevert. Av de 73 innleverte, ble Mascagnis plukket ut til å være en av de tre som skulle oppføres.

Allerede ved premieren 17. mai 1890 viste operaen seg som en stor suksess og Mascagni fikk hele 40 fremkallelser etter forestillingen. Den gikk for fulle hus ved Teatro Costanzi, og ble allerede samme år etter satt opp andre steder i Italia og i Berlin. Året etter hadde stykket premiere ved Shaftesbury Theatre i London, og ble i mai det påfølgende året flyttet til Royal Opera House i Covent Garden. Det ble konkurranse blant de amerikanske produsentene om å være den første som fikk satt opp operaen i USA, og allerede 9. september 1891 hadde stykket premiere i Philadelphia, Grand Opera House. Allerede 30. september fulgte premieren i Chicago, og dagen etter i New York, etter hvert på Metropolitan Opera.

Operaen er filmet fire ganger: 1916 (stumfilm, med orkester), 1953, 1968 og 1982.

Musikken fra operaens «Intermezzo» er blant annet brukt i filmene *[[Den rasende oksen]]* og *[[Gudfaren del III]]*

## Rolleliste

* *Santuzza*, en bondepike, sopran
* *Turiddu*, en ung landsbybeboer, nylig dimittert soldat, tenor
* *Lucia*, Turiddus mor, sopran
* *Alfio*,landsbyens kusk, baryton
* *Lola*, Alfios hustru, mezzosopran

## Innspillinger (i utvalg)
*«Intermezzo». The Boston Pops Orchestra ledet av Arthur Fiedler. Innspilt i New York City 1. juli 1935. Utgitt på 78-platene Victor 4303, på HMV B&nbsp;8412 og på HMV A.L.&nbsp;2864 (i Norge).

## Lydspor

## Referanser


## Eksterne lenker
* Librettoen på italiensk
* Nettside og Mascagni og Cavalleria rusticana
Helland skule

**Helland skule** kan vise til flere skoler i Norge:

* Helland skule (Haram)
* Helland skule (Vestnes) 

## Se også
* Helleland skole
Vitenskapsåret 1926

## Hendelser
* 16. mars – Robert Goddard sender opp den første raketten med flytende drivstoff, ved Auburn, Massachusetts.

## Prisvinnere
*Copleymedaljen: Frederick Hopkins.
*Darwinmedaljen: Dukinfield Henry Scott
*De Morgan-medaljen: Augustus Edward Hough Love.
*Faradaymedaljen: R E B Crompton
*Nobelprisen:
**Fysikk: Jean Baptiste Perrin, fransk fysiker.
**Kjemi: Theodor Svedberg, svensk kjemiker.
**Fysiologi/Medisin: Johannes Fibiger, dansk.
*Wollastonmedaljen: Henry Fairfield Osborn

## Fødsler

* 11. januar – Lev Demin, sovjetisk kosmonaut (død 1998)
* 3. april – Gus Grissom, amerikansk astronaut (død 1967)
* 1. mai – Peter Lax, ungarsk-amerikansk matematiker
* 15. september – Jean-Pierre Serre, fransk matematiker innenfor feltene algebraisk geometri, tallteori og topologi

## Dødsfall
* 8. februar – William Bateson, britisk biolog, og en av genetikkens pionerer (født 1861)
* 28. februar – Alphonse Louis Nicolas Borrelly, fransk astronom (født 1842)
* 5. mars – Clément Ader, fransk ingeniør og oppfinner, flypioner (født 1841)
* 21. juli – Washington Roebling, amerikansk broingeniør, mest kjent for Brooklyn Bridge (født 1837)
* 26. november – John Moses Browning, amerikansk oppfinner (født 1855)
 
## Referanser


## Eksterne lenker
*
Hauge skole

**Hauge skole** kan vise til flere skoler i Norge:

* Hauge skole (Bremanger)
* Hauge skole (Fredrikstad)
* Hauge skole (Haugesund) 
* Hauge skole (Karmøy) 
* Hauge skole (Kvinnherad) 
* Hauge skole (Osterøy) 
* Hauge skole (Sokndal) 

## Se også
* Haugen skole
Rungstedlundfonden

**Rungstedlundfonden** er en dansk selveiende institusjon som ble opprettet 27. juli 1958 etter ønske av Karen Blixen og hennes søsken. Fondets formål er dels å bevare Rungstedlund som en selveiende institusjon, dels å opprettholde et fuglereservat på eiendommen og dels å benytte hovedbygningen til et kulturelt og vitenskapelig formål. Med uttrykket «kulturelt og vitenskapeligt formål» menes det testamentariske ønske som Karen Blixen hadde om at hennes eiendom Rungstedlund skulle være hjemsted og base for Det Danske Akademi.

## Eksterne lenker
* Karen Blixen Museum - Rungstedlundfonden
Syv fantastiske fortellinger

***Syv fantastiske fortellinger*** (eng. ***Seven Gothic Tales***, dansk ***Syv fantastiske Fortællinger***) er en samling av fortellinger skrevet av Karen Blixen og utgitt den 25. september 1935 i Danmark (gitt ut i USA i april 1934, og England i september samme år). Norsk utgave i 1935.

Som det ofte er tilfelle med Karen Blixens forfatterskap foregår fortellingene ikke i hennes samtid, men utspiller seg i aristokratiske kretser på 1800-tallet. Fortellingene kalles fantastiske fordi de ikke er naturalistiske, men knytter seg til fantasiens univers og sjangeren magisk realisme. Med sine mange lag og symbolske betydninger vil hver fortelling alltid bety noe annet og mer enn det umiddelbart fortelles. Det betyr at det kreves en aktiv innsats av leserens fantasi og forestillingsevne, for å trenge til bunns i historiene og forstå deres egentlige innhold.

Til å illustrere dette forespurte hun først den norske maleren Joronn Sitje som hadde vært nabo og bekjent fra tiden i Kenya.

## Fortellinger
* *Vejene omkring Pisa*
* *Den gamle vandrende Ridder*
* *Aben*
* *Syndfloden over Norderney*
* *Et Familieselskab i Helsingør*
* *Drømmerne*
* *Digteren*

## Referanser
Hovet skole

**Hovet skole** kan sikte til:

*Hovet skole (Hol) &ndash; en barneskole i Hol kommune i Buskerud
*Hovet skole (Porsgrunn) &ndash; en ungdomsskole i Porsgrunn i Telemark.
Jessica Sutta

**Jessica Lynn Sutta** (født 15. mai 1982 i Miami i Florida) er en amerikansk danser, sanger og skuespillerinne. Hun er best kjent som medlem av pop/R&B gruppen Pussycat Dolls.

## Referanser


## Eksterne lenker
* 
* 
* 
*
Argleton

**Argleton** er en «fantomby» som finnes på Google Maps og Google Earth, men som ikke eksisterer i virkeligheten. Den antatte plasseringen av Argleton er like ved A59 i Aughton i West Lancashire, England, men på stedet finnes intet annet enn tomme åkre. Data fra Google brukes av andre informasjonstjenester på Internett, som dermed behandler Argleton som en ekte bosetning innenfor postkodeområde L39. Som et resultat av dette dukker Argleton også opp i lister for blant annet eiendom, ledige jobber og været, men selv om både folk, forretninger og tjenester som listes opp er ekte, er de lokalisert andre steder innenfor samme postkodeområde.

Feilen ble først oppdaget av Mike Nolan, IT-sjef ved det nærliggende Edge Hill University, som skrev om det på sin blogg i september 2008. Tidlig i 2009 gjorde Nolans kollega, Roy Bayfield, videre etterforskning, og gikk til området som vises på Google Maps for å se om det var noe spesielt ved stedet. Bayfield kommenterte hendelsen på sin blogg, og skrev at området var tilsynelatende normalt, og senere ble historien plukket opp i de lokale mediene. Innen november i 2009 hadde den ikke-eksisterende byen fått internasjonal oppmerksomhet. Per 23. desember 2009 ga et Google-søk på «Argleton» rundt 249&nbsp;000 treff.

## Referanser


## Eksterne lenker
* Argleton på Google Maps
Hovin skole

**Hovin skole** kan sikte til:

*Hovin skole (Melhus), barneskole i Melhus kommune
*Hovin skole (Oslo) 
*Hovin skole (Indre Østfold), barneskole i Spydeberg i Indre Østfold kommune
*Hovin skole (Tinn) 
*Hovin skole (Ullensaker)

## Se også
* Hovind skole
* Hovinhøgda skole
Huseby skole

**Huseby skole** kan sikte til:

*Huseby skole (Trondheim) (1976–2015)
**Huseby barneskole
**Huseby ungdomsskole
*Huseby skole (Oslo)  

## Se også
*Husby skole
Holmen skole

**Holmen skole** kan vise til flere skoler i Norge:

* Holmen skole (Oslo)
* Holmen videregående skole, Asker
Husøy skole

**Husøy skole** kan sikte til:

*Husøy skole (Lenvik) 
*Husøy skole (Træna)  
*Husøy skole (Tønsberg)
Alarm

En **alarm** er en prosedyre som settes i verk ved faretruende situasjoner. Vi sier da ofte at noen eller noe befinner seg i en alarmtilstand. Begrepet er i slekt med ordet *arm* eller  *arme* som betyr våpen, slik at uttrykket opprinnelig betydde «til våpen». Alarm brukes også om selve signalet som utløser prosedyren.

I dagens teknifiserte samfunn har en forlengst utarbeidet scenarier for hva som kan håndteres uten alarm, og når alarmtilstand skal utløses. Slike prosedyrer blir re-evaluert etter større øvelser eller dersom noe har skjedd.

Fra gammelt var alarmer gitt gjennom anskrik, banking, senere kirkeklokker og enkelte steder, kanonskudd. Militæravdelinger hadde egne tromme- og signaltrompetsignaler. Tenning av bauner og budstikker var varianter av stille alarmer.

Årlig prøves fortsatt sirenene som ble anskaffet for å varsle om luftangrep. For å forebygge misforståelser, gis disse alarmene alltid klokken 12.00 en bestemt dag. Vedlikehold og testing av disse luftvernsirenene faller under sivilforsvaret, som igjen er underlagt DSB,Direktoratet for Sivil Beredskap.

En **varsler**, for eksempel røykvarsler er en teknisk anordning konstruert med hensikt om å varsle om en konkret situasjon, som f.eks. brann eller røykutvikling. "Alarm" brukes idag om brannalarm, tyverialarm, ransalarm, trygghetsalarm m.f. Også slike kan koples slik at alarmutløseren er taus, mens alarmen vises et annet sted.

## Eksterne lenker
*
Edoardo Sonzogno

**Edoardo Sonzogno** (født 21. april 1836 i Milano, død 14. mars 1920 samme sted) var en italiensk forlegger.

Sonzogno var sønn av en forretningsmann som eide trykkerier og bokhandel, og da han arvet dette ved farens død, omdannet han virksomheten til forlagshuset *Casa Sonzogno* som åpnet i 1874.  Selskapet spesialiserte seg på å gi ut billige versjoner av tidlig italiensk musikk, og  ble særlig kjent for sin en-akters operakonkurranse, som staret i 1883.

Blant deltakerne var Giacomo Puccini med *Le Villi* (1883) - som faktisk ikke vant, slik at operaen ble overtatt av Giulio Ricordi, konkurrenten til Sonzogno.

Et av de mest kjente resultatene av denne er Pietro Mascagnis *[[Cavalleria rusticana]]*, som ble innlevert i 1889 og hadde premiere i 1890.

Sonzogno eide og redigerte også avisen *[[Il Secolo]]* fra 1861 til 1909; det meste av tiden redigerte han denne sammen med Ernesto Teodoro Moneta.

## Referanser


## Kilder
* David Ewen, *Encyclopedia of the Opera*
Hylestad skule

:*Må ikke forveksles med [[Hyllestad skule]] i Hyllestad, Sogn og Fjordane.*
**Hylestad skule** var en fådelt barneskole i Valle i Aust-Agder.

Skolen var tredelt og hadde ca. 40 elever pr 2014. Det var SFO på skolen. Den ble nedlagt høsten 2019, undervisningen ble flyttet til Valle skule.

## Referanser




## Eksterne lenker
* Grunnskulen i Valle kommune
Hyllestad skule

:*Må ikke forveksles med [[Hylestad skule]] i Valle i Aust-Agder.*

**Hyllestad skule** er en barne- og ungdomsskole i Hyllestad i Sogn og Fjordane.

Skolen er har 168 elever pr 2014. Det er SFO på skolen.

## Eksterne lenker
* 
* Hyllestad skule på Itslearning
Imaginary Day

***Imaginary Day*** er det niende studioalbumet til jazzgruppen Pat Metheny Group, utgitt i oktober 1997 av plateselskapet Warner Bros. Albumet vant en Grammy for beste jazzfremførelse og låten «The Roots of Coincidence» vant også en Grammy for beste instrumentale framførelse. I tillegg ble enda en låt nominert. På det forrige studioalbumet *[[Quartet (Pat Metheny Group-album)|Quartet]]* var det kun de fire kjernemedlemmene gitarist Pat Metheny, pianist Lyle Mays, bassist Steve Rodby og trommeslager Paul Wertico som deltok. Disse er fremdeles med i gruppen, men Metheny har fått med seg seks andre musikere til samarbeidet om dette albumet, derav perkusjonistene Glen Velez, David Samuels, Don Alias og Mino Cinelu samt David Blamires og Mark Ledford. Tilsammen er bandet bestående av ti medlemmer på dette albumet og albumet ble produsert av både Pat Metheny og Lyle Mays og de aller fleste av sangene har de komponert sammen. Det er det første albumet til gruppen som er gitt ut med Warner Bros.. Albumcoveret er laget av Stefan Sagmeister, en grafisk designer fra USA og de spesielle tegnene kan «oversettes» til blant annet albumets tittel samt sitater fra flere av gruppemedlemmene. I 2001 ga Pat Metheny Group ut en DVD ved navn ***Imaginary Day: Live***. Den viser flere innslag fra en konsert i California og den er regissert av bassisten Steve Rodby.

Noen spør seg selv om musikken er innenfor sjangeren jazz og svaret er ikke enkelt. Metheny benytter alle sine instrumenter til å lage stemningsfull musikk som ligner verdensfusion og han beholder sin brasilianske sjanger. Musikken blir også plassert innenfor Iransk folkemusikk og Balinesiske sjangre. Likevel plasseres gruppen helhetlig innenfor jazz og fusion, men det er klart at Metheny utforsker musikk som er meget original. I et intervju med dagbladet forklarer han at han er ute etter å blande teknologi med tradisjon. Flere anmeldere viser til at musikken utforsker mange forskjellige stilarter på en profesjonell måte, noe Pat Metheny Group allerede er godt vant med. Titlene på låtene kan virke som en historie, fra «Into the Dream» via «Across the Sky» til «The Awakening».

## Sporliste

:**1** Musikken beholder lyd inn til neste spor som en slags «overgang».
:**2** Låten kom ut som singel senere. Musikken beholder lyd inn til neste spor.

## Besetning
*Lyle Mays – Piano, Keyboard
*Steve Rodby – Bass, Akustisk bass
*Paul Wertico – Trommer
*David Samuels – Perkusjon
*David Blamires – Akustisk gitar, Trompet, Fiolin, Vokal, Mellofon (et type fransk horn), Elektrisk gitar
*Glen Velez – Perkusjon
*Don Alias – Perkusjon
*Mino Cinelu – Perkusjon
*Mark Ledford – Trompet, Vokal, Valthorn
*Pat Metheny – Akustisk gitar, Elektrisk gitar, Synthesizer, Synthgitar

## Priser og nominasjoner

## Se også
*Pat Methenys diskografi

## Referanser


## Eksterne lenker
* 
* Pat Metheny Groups Offisielle hjemmeside
P.M. Danielsen

**P.M. Danielsen** var en bokhandelvirksomhet fra Arendal som eksisterte i 110 år.

Peder Mikal Danielsen (1864–1941) etablert først en  bokhandel i Kragerø i 1893. Kun to år etter etableringen, i 1895, flyttet Danielsen bokhandelen til Torvgata i Arendal sentrum. I 1897 flyttet den rett over veien til «Det rosa huset», og i 1905 til lokaler nærmere Arendal torv. Danielsen etablerte også et trykkeri etterhvert, og han eide flere aviskiosker. I 1912 startet han med engros-salg av papir. Etter Danielsens død 31. januar 1941, overtok nevøen Sverre Danielsen (1898–1987) som eneeier og daglig leder.

I 1970, ved 75-års jubileet, hadde P.M. Danielsen-virksomheten 70 ansatte og inkluderte bokhandel, papirhandel, boktrykkeri, offsettrykkeri og bokbinderi. I 1971 flyttet bokhandelen til Torvet 10, en bygård som selskapet hadde kjøpt allerede i 1962. Etter at Sverre Danielsen døde, overtok sønnen Per Michael Danielsen som daglig leder og styreleder. PM Danielsen Data ble etablert, og nye bokhandler ble etablert på Alti Arendal i Arendal, i Grimstad, og på Sørlandssenteret. På 1980-tallet var det på det meste 80 ansatte i virksomheten.

I 2003 kjøpte Norli Gruppen P.M. Danielsen-virksomheten med fire butikker og bygården Torvet 10. Navnet ble videreført til P.M. Danielsen Kontorutstyr, og i 2009 ble bygården solgt. Samme år besluttet Norli å legge ned butikken i samme bygård, med virkning fra 1. februar 2010. Nye leietakere ble Sparebanken Pluss.

## Kilder
*Agderpostens papirutgave s. 8-9, 30. desember 2009
Karen Coffee Company Ltd.

**Karen Coffee Company Ltd.** er familieaksjeselskapet som offisielt eide Karen Blixens kaffefarm  M’Bogani i Britisk Øst-Afrika. Inntil farmen gikk konkurs i 1931 var hennes onkel Aage Westenholz styreformann for selskapet.

## Eksterne lenker
* Karen Blixen Museet
Vendekretsene

**Vendekretsene** (vendesirklene) er to av de fem viktige parallell&shy;sirklene på jordoverflaten. Vende&shy;kretsene ligger nærmere jordens ekvator enn bredde  (WGS 84).

Ved Krepsens vendekrets (*tropicus cancri*) vil solen nå opp til senit ved norsk sommersolverv, det vil si enten 20. eller 21. juni hvert år. Ved Stenbukkens vendekrets (*tropicus capricorni*) vil solen nå opp til senit ved norsk vintersolverv, det vil si enten 21. eller 22. desember hvert år. Grovt sett ligger den tropiske klimasonen mellom Stenbukkens vende&shy;krets og Krepsens vende&shy;krets.

Hvor vende&shy;kretsene befinner seg, avhenger av jord&shy;aksens helning i forhold til baneplanet (det planet som jordens bane befinner seg i). Vende&shy;kretsene ligger på en bredde som er lik jord&shy;aksens helning.

Ifølge TV-programmet *[[Norsk attraksjon]]*, som ble sendt på NRK1 26. september 2009, lå polarsirklene sommeren 2009 på bredde . Dermed lå vende&shy;kretsene på bredde  den sommeren.  Vendekretsene beveger seg for tiden mot ekvator med ca. 0,46 breddesekund (tilsvarende rundt 14,15&nbsp; m) pr. år, altså beveger den nordlige og sydlige vende&shy;kretsen seg henholdsvis sydover og nordover. Tilsvarende beveger den nordlige polarsirkelen seg nordover

Sommeren 2009 lå vende&shy;kretsene 2593,066 km fra ekvator med omkretsene .

## Se også
*Aksehelning
*Polarsirkel
*Breddegrad
*Ekvator
*Ekliptikken

## Referanser




## Eksterne lenker
* Obliquity of the Ecliptic and Nutation www**.**neoprogrammics**.**com
Boardman kullkraftverk

**Boardman kullkraftverk** er et kullkraftverk i Morrow County, delstaten Oregon i det nordvestlige USA. Det har en installert produksjonskapasitet på 642 MW, fordelt på 1 blokker / turbiner.  

Anlegget ble bygget ut i årene omkring 1975&ndash;1980. Brenselkilden er sub-bitumenøst kull. Utslippene av CO2 i 2007 var totalt 4,029 mill tonn.

Det er foreslått å stenge anlegget innen 2020.

## Se også
* Liste over verdens største kullkraftverk

## Referanser


## Eksterne lenker
* Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
* Electric Generating Capacity 2008 – EIA, USAs energidepartement. Besøkt 6. juli 2010.
* IndustCards – «Coal-Fired Plants in Oregon».